Anexa nr.2 la Hotărârea nr.136/19.12.2024

Se acordă următoarele scutiri și/sau reduceri, în cursul anului 2025:
1. se reduce cu 50% impozitul / taxa pe clădire și teren (locuința de domiciliu și terenul aferent) pentru persoanele în  vârsta de peste 70 de ani care obțin venituri mai mici de salariul minim brut pe țară/familie, ori constau în exclusivitate din indemnizație de șomaj sau ajutor social, conform art. 456, alin. (2), lit. k) și art. 464, alin. (2), lit. j) din Codul fiscal;
2. se acordă scutire de la plata impozitului/taxei, pe clădire și teren pentru clădirea, de domiciliu, terenul aferent si mijlocul de transport aflate in proprietatea sau coproprietatea persoanelor prevăzute la art. 3 alin. (1) lit. b) și art. 4 alin. (1) din Legea nr. 341/2004, cu modificările și completările ulterioare, conform art. 456, alin. (2), lit. j) și art. 464, alin. (2), lit. h) din Codul fiscal;
3. se acordă scutire de la plata impozitului/taxei pe clădire și teren pentru clădirile retrocedate potrivit art. 1 alin. (10) din  OUG nr. 94/2000 privind retrocedarea unor bunuri imobile care au aparținut cultelor religioase din Romania, republicată, cu modificările și completările ulterioare, pentru perioada pentru care proprietarul menține afectațiunea de interes public, conform art. 456, alin. (2), lit. f) și art. 464, alin. (2), lit. b) din Codul fiscal;
4. se acordă scutire de la plata impozitului/taxei pe clădire și terenul aferent pentru clădirile restituite  potrivit  art. 1 alin. (5) din OUG nr. 83/1999 privind restituirea unor bunuri imobile care au aparținut comunităților cetățenilor aparținând minorităților naționale din Romania, republicată, cu modificările și completările ulterioare, pentru perioada pentru care proprietarul menține afectațiunea de interes public, conform art. 456, alin. (2) lit. g) și art. 464, alin. (2), lit. c) din Codul  fiscal;
5. se acordă scutire de la plata impozitului/taxei pe clădirile și terenurile aflate în proprietatea operatorilor economici, în condițiile elaborării unor scheme de ajutor de stat/de minimis având un obiectiv prevăzut de legislația in domeniul ajutorului de stat, conform dispozițiilor prevăzute de art. 456, alin. (2), lit. I) și art. 464, alin. (2), lit. k) din Codul fiscal;
6. se acordă scutire de la plata impozitului/taxei pe clădiri și teren pentru clădirile și  terenul aferent utilizate pentru furnizarea de servicii sociale de către organizații neguvernamentale și întreprinderi sociale ca furnizori de servicii sociale, conform art. 456, alin. (2), lit. c) și art. 464, alin. (2), lit. d) din Codul fiscal;
7. se acordă scutire de la plata impozitului/taxei pe clădiri și teren pentru clădirile și terenurile utilizate de organizații nonprofit folosite exclusiv pentru activitățile fără scop lucrativ, conform art. 456 alin. (2) lit. d) și  art. 464 alin. (2) lit. e) din Codul  fiscal;
8. se acordă reducere de 90% de la plata impozitului pe mijloace de transport hibride, conform art. 470, alin. (3) din Codul fiscal;
9. înlesnirile la plată a creanțelor bugetare restante datorate bugetului local al U.A.T comuna Dumbrăvița în anul 2024 se acordă în conformitate cu prevederile procedurii aprobate prin H.C.L. nr. 52/26.06.2020;
10. se mențin bonificațiile prevăzute la art. 462 alin. (2), art. 467 alin.(2) și art. 472 alin. (2) din Codul fiscal, în cota de 10 %, care se acordă numai contribuabililor, persoane fizice și juridice, care achită integral creanțele bugetare locale cu care figurează în evidentele fiscale, până la data de 31 martie 2024, inclusiv. În cazul în care plata impozitelor și taxelor locale se face în mai multe tranșe, bonificația prevăzută mai sus se acordă la data achitării ultimei tranșe, dar nu mai târziu de data de 31 martie 2025, inclusiv;
11. Se acordă scutire de la taxa de închiriere pentru Sala Polivalentă pentru antrenamentele efectuate de echipele / cluburile sportive care au peste 60% din copii cu domiciliul în comuna Dumbrăvița, în intervalul orar 08.00 – 17.00, de luni până vineri, în afara sărăbătorilor legale.
12. Se aprobă reducerea de 50% la plata impozitului pentru clădirile noi sau reabilitate, cu destinația de locuință pentru care proprietarii execută pe cheltuială proprie lucrări pentru creşterea performanţei energetice, pentru instalarea de sisteme de producere a energiei electrice din surse fotovoltaice sau pentru sisteme ecologice certificate de colectare şi tratare a apelor uzate rezultate din consumul propriu. 

